4. ΝΟΜΟΣ 5759 της 9/16 Σεπτ. 1933 Περί κυρώσεως του Ν.Δ. 22/22 Ιουλ. 1933 περί τροπ. και συμπλ. του Ν.Δ. της 23.10.32 και του Νόμ. 384. Άρθρον πρώτον.-Κυρούται το από 22 Ιουλ./1933 Ν.Δ/ΜΑ «περί τροποποιήσεως και συμπληρώσεως του Ν.Δ/τος της 23/10/32 και του Νόμ. 384 «περί ιδρύσεως Δημοσίου Λυσσιατρείου και Δαμαλιδοκομείου» εξ άρθρ. 9 δημοσιευθέν εις το υπ’ αριθ. 208 φύλλον της Εφημερίδος της Κυβερνήσεως (Τεύχος Α΄). Άρθρ.9.-Από της ισχύος του παρόντος καταργείται το άρθρ. 13 το Νόμ. 2297 του 1920, Ν.Δ/μα της 23.10.1923 «περί τροποποιήσεως του Νόμ. 384», ως και πάσα άλλη διάταξις αντικειμένη εις τας διατάξεις του παρόντος. Εις τον επί της Κρατικής Υγιεινής και Αντιλήψεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος, όπερ υποβληθήσεται προς κύρωσιν υπό των Βουλών ευθύς άμα τη επαναλήψει των εργασιών αυτών. Άρθρ.1.-Τα δια του Νόμ. 384 του 1914 ιδρυθέντα δημόσιον λυσσιατρείον και δαμαλιδοκομείον διέπονται εφεξής υπό των ακολούθων διατάξεων. Άρθρ.2.-Σκόπος του εν Αθήναις λειτουργούντος δημοσίου λυσσιατρείου είναι η παρασκευή αντιλυσσικού εμβολίου, η εφαρμογή αντιλυσσικής θεραπείας επί ανθρώπων, αι προς διάγνωσιν της νόσου ταύτης έρευναι και επιστημονικαί παρατηρήσεις. Του δε δημοσίου δαμαλιδοκομείου η παρασκευή της εις το Κράτος και τους ιδιώτας αναγκαιούσης δαμαλείου ύλης. Άρθρ.3.-Η αντιλυσσική θεραπεία και αι προς διάγνωσιν της λύσσης έρευναι εκτελούνται δωρεάν επί των κρατικών υπαλλήλων και των απόρων. Επί δε των λοιπών επί πληρωμή καθορισθησομένη εκάστοτε δι’ υπουργικής αποφάσεως. Άρθρ.4.-Το προσωπικόν του δημοσίου λυσσιατρείου και δαμαλιδοκομείου αποτελείται: 1)Εκ του διευθυντού επί βαθμώ διευθυντού β΄ ή α΄. 2)Εκ δύο επιμελητών ιατρών επί βαθμώ τμηματάρχου β΄ ή α΄. 3)Εξ ενός βοηθού ιατρού επί βαθμώ γραμματέως β΄ ή α΄. 4)Εξ ενός γραμματέως-λογιστού επί βαθμώ ακολούθου ή γραμματέως β΄. Σελ. 211 Λυσσιατρεία 34.Β.ι.1-4 5)Εκ τεσσάρων παρασκευαστών επί βαθμώ ακολούθου 6)Εκ βοηθητικού προσωπικού εκ τεσσάρων ατόμων, επί βαθμώ αρχικλητήρος. Το προσωπικόν διορίζεται, προάγεται και απολύεται κατά τα περί ομοιοβάθμων των υπαλλήλων του Υπουργείου Κρατικής Υγιεινής. Άρθρ.5.-Διευθυντής διορίζεται ιατρός μικροβιολόγος ασχοληθείς ειδικώς εν τη αλλοδαπή επί διετίαν περί την σπουδήν των μεθόδων, αίτινες αφορώσι την παρασκευήν του εμβολίου της λύσσης και της δαμαλείου ύλης ή ο διατελέσας υπέρ την πενταετίαν επιμελητής του ιδρύματος. Ιατρός επιμελητής προϊστάμενος τμήματος διορίζεται ο διατελέσας βοηθός επί τριετίαν, ή ιατρός πτυχιούχος του ημετέρου πανεπιστημίου ή ομοταγούς τοιούτου και έχων δίπλωμα της υγειονομικής σχολής, ή ο έχων πιστοποιητικόν ενιαυσίου εξασκήσεως εν επισήμω μικροβιολογικώ εργαστηρίω της ημεδαπής ή αλλοδαπής και κατόπιν διαγωνισμού, ου αι λεπτομέρειαι ορισθήσονται δια Π.Δ/τος. Εξεδόθη το Β.Δ. 27 Απρ./17 Μαΐου 1948 τρόπου διενεργείας διαγωνισμού προς κατάληψιν θέσεως ιατρού Επιμελητού παρά τω Δημοσίω λυσσιατρείω και Δαμαλιδοκομείω. Ο αρχαιότερος των προϊσταμένων τμηματαρχών επιμελητής αντικαθιστά τον διευθυντήν εις πάσαν περίπτωσιν. Ιατρός βοηθός διορίζεται πτυχιούχος του πανεπιστημίου έχων δίπλωμα της υγειονομικής σχολής, ή ο έχων πιστοποιητικόν εξαμήνου εξασκήσεως εν επισήμω μικροβιολογικώ εργαστηρίω της ημεδαπής ή αλλοδαπής. Γραμματεύς λογιστής διορίζεται ο έχων απολυτήριον γυμνασίου ή εμπορικής σχολής. Παρασκευασταί διορίζονται οι έχοντες πρακτικάς γνώσεις μικροβιολογικής τέχνης και εργασθέντες εις μικροβιολογικά εργαστήρια ή παρεμφερή ιδρύματα. Άρθρ.6.-Ο βοηθός ιατρός, ο γραμματεύς - λογιστής, οι παρασκευασταί και το βοηθητικόν προσωπικόν διορίζονται τη προτάσει του διευθυντού του λυσσιατρείου και δαμαλιδοκομείου. Άρθρ.7.-Το κατά την δημοσίευσιν του παρόντος Νόμου υπηρετούν προσωπικόν διατηρείται εις τας ας κατέχει θέσεις. Ο δε μέχρι τούδε χρόνος υπηρεσίας του προσωπικού τούτου προσμετράται δια την εις ανώτερον βαθμόν προαγωγήν. Σελ. 212 Άρθρ.8.-Τα καθήκοντα του προσωπικού του δημοσίου λυσσιατρείου και δαμαλιδοκομείου, ο τρόπος της εισπράξεως του τιμήματος της αντιλυσσικής θεραπείας, των πειραμάτων εμβολιασμού και των προς διάγνωσιν της λύσσης ερευνών, ως και του τιμήματος της πωλουμένης δαμαλείου ύλης κλπ., ο κανονισμός της εσωτερικής υπηρεσίας των ιδρυμάτων και εν γένει πάσα λεπτομέρεια της εκτελέσεως του Νόμου τούτου κανονισθήσεται δια Π.Δ/τος.